ફિલ્મની સ્ટોરી બરેલી (ઉત્તર પ્રદેશ) ના રહેવાસી મિશ્રા પરિવારની આસપાસ ફરે છે. નરોત્તમ મિશ્રા (પંકજ ત્રિપાઠી) અને સુશીલા મિશ્રા (સીમા પહવા) ની પુત્રી બિટ્ટી (કૃતિ સેનન) વધારે ફ્રેંક છે. જ્યારે છોકરાવાળા તેને જોવા માટે આવે છે તો તેને અલગ-અલગ પ્રશ્ન કરે છે. જેથી પરેશાન થઇ બીટ્ટી ઘરમાંથી ભાગી જવાનો નિર્ણય કરે છે. તે સામાન પેક કરી સ્ટેશન પહોચી જાય છે. પરંતુ તેને ત્યાં 'બરેલી કી બરફી' નામનું પુસ્તક મળે છે. જે બરેલીના જ પ્રીતમ વિદ્રોહી (રાજકુમાર રાવ) એ લખી છે. બીટ્ટી તે પુસ્તક વાંચે છે અને તેને લાગે છે કે,રાઈટરે તેના વિશે લખ્યું છે. અંતે તે ઘરે પહોચી જાય છે અને પ્રીતમ વિદ્રોહીની તપાસ કરવા લાગે છે.